CELEX: 62015TN0381
Language: da
Date: 2015-07-14 00:00:00
Title: Sag T-381/15: Sag anlagt den 14. juli 2015 — IMG mod Kommissionen

12.10.2015   
            
            
               DA
            
            
               Den Europæiske Unions Tidende
            
            
               C 337/20
            
         Sag anlagt den 14. juli 2015 — IMG mod Kommissionen
   (Sag T-381/15)
   (2015/C 337/22)
   Processprog: fransk
   
      Parter
   
   
      Sagsøger: International Management Group (IMG) (Bruxelles, Belgien) (ved advokaterne L. Levi og A. Tymen)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse af 8. maj 2015 om at iværksætte skærpede revisions- og overvågningsforanstaltninger, at indføre kontrolindberetning i henhold til Kommissionens afgørelse af 13. november 2014 om det system for tidlig varsling, der skal anvendes af Kommissionens anvisningsberettigede og af forvaltningsorganerne, og om afslag på, at IMG kan betegne sig som en international organisation i henhold til finansforordningen, annulleres.
            
         
               —
            
            
               Kommissionen tilpligtes at yde erstatning for den økonomiske og ikke-økonomiske skade.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat otte anbringender, der vedrører forskellige aspekter af den anfægtede afgørelse.
   
               —
            
            
               Angående den anfægtede afgørelse i sin helhed:
               
                           1.
                        
                        
                           Første anbringende vedrører en tilsidesættelse af chartrets artikel 41 og retten til kontradiktion.
                        
                     
                           2.
                        
                        
                           Andet anbringende vedrører en tilsidesættelse af proportionalitetsprincippet.
                        
                     
         
               —
            
            
               Angående afgørelsen om afslag på sagsøgerens status som international organisation i finansforordningens forstand.
               
                           3.
                        
                        
                           Tredje anbringende vedrører en tilsidesættelse af forordning (EU, Euratom) nr. 966/2012 (1) og den delegerede forordning (EU) nr. 1268/2012 (2) samt et åbenbart fejlagtigt skøn, idet Kommissionen har besluttet, at sagsøgeren ikke længere opfylder kriterierne for at være en international organisation i de førnævnte forordningers forstand.
                        
                     
                           4.
                        
                        
                           Fjerde anbringende vedrører en tilsidesættelse af begrundelsespligten.
                        
                     
                           5.
                        
                        
                           Femte anbringende vedrører en tilsidesættelse af retssikkerhedsprincippet, i det omfang Kommissionen ikke har forklaret, hvorfor den er af den opfattelse, at sagsøgeren ikke længere opfylder kriterierne for at kunne defineres som en international organisation, og heller ikke har forklaret den væsentlige ændring i dens fortolkning og anvendelse af finansforordningen i forhold til en faktisk og retlig situation (sagsøgerens situation), der ikke har ændret sig.
                        
                     
                           6.
                        
                        
                           Sjette anbringende vedrører en tilsidesættelse af den berettigede forventning, idet udelukkelsen af sagsøgeren fra at have status som international organisation er sket pludseligt og uden en overgangsperiode.
                        
                     
         
               —
            
            
               Angående afgørelsen om at indføre indberetning inden for rammerne af systemet for tidlig varsling
               
                           7.
                        
                        
                           Syvende anbringende vedrører det forhold, at afgørelse 2014/792/EU (3) er ulovlig, for så vidt som der ikke er hjemmel for dens vedtagelse.
                        
                     
                           8.
                        
                        
                           Ottende anbringende, der påberåbes subsidiært, vedrører en tilsidesættelse af chartrets artikel 41, retten til kontradiktion og begrundelsespligten samt et åbenbart fejlagtigt skøn.
                        
                     
         
      (1)  Europa-Parlamentets og Rådets forordning (EU, Euratom) nr. 966/2012 af 25.10.2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298, s. 1).
   
      (2)  Kommissionens delegerede forordning (EU) nr. 1268/2012 af 29.10. 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT L 362, s. 1).
   
      (3)  Kommissionens afgørelse 2014/792/EU af 13.11.2014 om det system for tidlig varsling, der skal anvendes af Kommissionens anvisningsberettigede og af forvaltningsorganerne (EUT L 329, s. 68).